Milí rodičia,

Vzhľadom na momentálnu situáciu, MŠVVaŠ určuje termín zápisu dieťaťa na povinnú školskú dochádzku od 15.apríla 2020 do 30.apríla 2020. Zápis sa bude organizovať bez osobnej prítomnosti detí a rodičov elektronickou prihláškou. Stačí kliknúť na Elektronická prihláška a vyplniť. Po vyplnení stlačíte OK a nám sa prihláška automaticky zaregistruje. Na školskú dochádzku musia byť prihlásené aj deti u ktorých budú rodičia žiadať odklad povinnej školskej dochádzky. Vás prosíme do poznámok v elektronickej prihláške toto uviesť. Prihlášku si môžete aj vytlačiť.

**Ďalšie informácie k zápisu doplníme neskôr s tým, že**

* **overenie údajov poskytnutých zákonnými zástupcami** sa uskutoční do dvoch týždňov od skončenia mimoriadneho prerušenia školského vyučovania /podpis prihlášok obidvoma rodičmi, doplnenie potrebných údajov, kópia rodného listu,...../
* zákonný zástupca dieťaťa so špeciálnymi výchovno-vzdelávacími potrebami doloží **vyjadrenie príslušného zariadenia výchovného poradenstva a prevencie** do vydania rozhodnutia o prijatí dieťaťa do základnej školy , najneskôr do 15. júna 2020,
* ak zákonný zástupca požiada o **odklad začiatku plnenia povinnej školskej dochádzky,** súčasť žiadosti zákonného zástupcu, ktorým je odporučenie všeobecného lekára pre deti a dorast a odporučenie príslušného zariadenia výchovného poradenstva a prevencie sa nebude pri zápise vyžadovať, ale zákonný zástupca ich doručí dodatočne, najneskôr do štyroch týždňov od skončenia mimoriadneho prerušenia školského vyučovania. V prípade záujmu o odklad školskej dochádzky napíšte žiadosť o odklad školskej dochádzky pre vaše dieťa.

* **Predčasné zaškolenie žiakov**
Ak zákonný zástupca požiada o to, aby bolo na plnenie povinnej školskej dochádzky výnimočne prijaté dieťa, ktoré nedovŕšilo šiesty rok veku, súčasť žiadosti zákonného zástupcu, ktorým je súhlasné vyjadrenie príslušného zariadenia výchovného poradenstva a prevencie a súhlasné vyjadrenie všeobecného lekára pre deti a dorast sa nebude vyžadovať, ale zákonný zástupca ich doručí dodatočne.